સાઉથ મુંબઈ વર્સેટાઇલ છે. અફર્કોસ અંધેરી અને જુહુ આ બે એરિયા એવા છે જેમાં સાઉથ મુંબઈની વર્સેટિલિટી સહેજ દેખાય, પણ આ વિસ્તાર જેવી મોકળાશ તો ક્યારેય જોવા ન મળે. સબર્બમાં જવાનું બને ત્યારે જોઉં છું કે ત્યાં ઝૂંપડપટ્ટી બહુ વધી ગઈ છે. સાઉથ મુંબઈમાં એન્ક્રોચમેન્ટનો પ્રશ્ન નથી અને છે તો બહુ નાના લેવલ પર છે. સબર્બની સરખામણીએ સાઉથ મુંબઈ વાઇબ્રન્ટ નથી, પણ મને લાગે છે કે એની પાછળનું કારણ એ છે કે અહીં હજી ઓરિજિનાલિટી અકબંધ રહી છે. સબર્બના કેટલાક એરિયા તો મને હવે દિલ્હી અને નોઇડા જેવા લાગવા લાગ્યા છે. મુંબઈ એમાં ક્યાંય અકબંધ નથી રહ્યું, જે સાઉથ મુંબઈમાં જળવાઈ રહ્યું છે. દિવસ દરમ્યાન ભાત-ભાતના લોકો આ વિસ્તારમાં ઊમટી પડે, પણ જેવી રાત પડે કે તરત જ મુંબઈ પોતાનો ઓરિજિનલ રંગ પકડી લે. મુંબઈનું રિયલ ફૂડ પણ તમને સાઉથ મુંબઈમાં જ મળે.